Frederikshavn skruer i denne weekend tiden tilbage til 2. verdenskrig.

Byen er fyldt op med soldater og gamle køretøjer. Og i luften ovenover er autentiske fly på vingerne. Masser af interesserede var kommet for at se de mange fritidssoldater klædt ud. - Jeg var syv år , da krigen brød ud, så det er da en speciel oplevelse for mig, siger pensionist Ernst Simonsen fra Skalborg. Frederikshavnerne tog det pænt, at de nu igen var besat af tyskerne, men lørdag eftermiddag blev byen igen befriet af allierede tropper.